Document ID: 32005D0604

32005D0604
L 206/12
JURNALUL OFÍCIAL AL UNIUNII EUROPENE
DECIZIA COMISIEI
din 4 august 2005
de modificare a Deciziei 93/52/CEE în ceea ce privește declarația conform căreia anumite regiuni din Italia sunt indemne de bruceloză (B. melitensis) și a Deciziei 2003/467/CE în ceea ce privește declarația conform căreia anumite provincii din Italia sunt indemne de bruceloză bovină, iar regiunea Piemonte este indemnă de leucoză enzootică bovină
[notificată cu numărul C(2005) 2932]
(Text cu relevanță pentru SEE)
(2005/604/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 64/432/CEE a Consiliului din 26 iunie 1964 privind problemele de inspecție veterinară care afectează schimburile intracomunitare cu bovine și porcine (1), în special anexa A capitolul II punctul 7 și anexa D capitolul I litera E,
având în vedere Directiva 91/68/CEE a Consiliului din 28 ianuarie 1991 privind condițiile de sănătate animală care reglementează schimburile intracomunitare de ovine și caprine (2), în special anexa A capitolul 1 punctul II,
întrucât:
(1)
Decizia 93/52/CEE a Comisiei din 21 decembrie 1992 privind constatarea, în anumite state membre sau regiuni, a respectării normelor referitoare la bruceloză (B. melitensis) și recunoașterea oficială, pentru aceste teritorii, a statutului de stat membru indemn sau de regiune indemnă (3) întocmește lista regiunilor din statele membre care sunt recunoscute oficial ca indemne de bruceloză (B. melitensis), în conformitate cu Directiva 91/68/CEE.
(2)
În regiunile Marche și Piemonte, cel puțin 99,8 % din fermele de ovine sau caprine sunt oficial indemne de bruceloză. De asemenea, aceste regiuni s-au angajat să respecte alte condiții, stabilite de Directiva 91/68/CEE, în ceea ce privește controalele aleatorii care trebuie efectuate în cazul în care provinciile respective sunt recunoscute ca indemne de bruceloză.
(3)
Prin urmare, regiunile Marche și Piemonte ar trebui recunoscute ca indemne de bruceloză ovină și caprină (B. melitensis).
(4)
Decizia 2003/467/CE a Comisiei din 23 iunie 2003 de stabilire a statutului oficial de indemne de tuberculoză, bruceloză și leucoză enzootică bovină pentru efectivele de bovine din anumite state membre și regiuni din statele membre (4) întocmește listele regiunilor din statele membre declarate indemne de tuberculoză bovină, bruceloză bovină și leucoză enzootică bovină.
(5)
Italia a prezentat Comisiei documente care dovedesc respectarea condițiilor corespunzătoare, prevăzute de Directiva 64/432/CEE, de către provinciile Alessandria, Asti, Biella, Novara, Verbania și Vercelli din regiunea Piemonte, pentru ca aceste provincii să poată fi declarate oficial indemne de bruceloză bovină.
(6)
De asemenea, Italia a prezentat Comisiei documente care dovedesc respectarea condițiilor corespunzătoare, prevăzute de Directiva 64/432/CEE, de către regiunea Piemonte, pentru ca această regiune să poată fi declarată oficial indemnă de leucoză enzootică bovină.
(7)
După evaluarea documentelor prezentate de Italia, provinciile Alessandria, Asti, Biella, Novara, Verbania și Vercelli din regiunea Piemonte ar trebui declarate oficial indemne de bruceloză bovină, iar regiunea Piemonte oficial indemnă de leucoză enzootică bovină.
(8)
Prin urmare, Deciziile 93/52/CEE și 2003/467/CE ar trebui modificate în consecință.
(9)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar si sănătatea animală,
ADOPTĂ PREZENTA DECIZIE:
Articolul 1
Anexa II la Decizia 93/52/CEE se modifică în conformitate cu anexa I la prezenta decizie.
Articolul 2
Anexele II și III la Decizia 2003/467/CE se modifică în conformitate cu anexa II la prezenta decizie.
Articolul 3
Prezenta decizie se adresează statelor membre.
Adoptată la Bruxelles, 4 august 2005.

Labels: 0
18
19
6